open-index/open-wikipedia-markdown huggingface dataset:
Barthold Georg Niebuhr

**Barthold Georg Niebuhr** (født 27. august 1776 i København, død 2. januar 1831 i Bonn) var en tysk historiker, statsmann, diplomat og bankier. Han ble Tysklands ledende historiker på oldtidens Roma og Romerriket, og ble grunnleggeren av den akademiske historiografi.

## Liv og virke
### Bakgrunn
Barthold Georg Niebuhr var sønn av Carsten Niebuhr, berømt for å bereist Orienten. Faren, som i 1778  basatte seg i Meldorf i Ditmarsken, ble sønnens første lærer og inngjøt ham sine egne omfattende interesser for geografi, historie, statistikk og politikk, likesom han lærte ham begynnelsesgrunnene i flere av de mange språk, som Niebuhr etterhvertn tilegnet seg. Ved sin åpne sans, overordentlige hukommelse og vidunderlige lærenemhet 
var Niebuhr allerede en rikt utviklet og vidt belest yngling, da han i 1794 gikk til universitetet i Kiel, hvor han studerte i to år. Så avbrøt han studiene og gikk i dansk statstjeneste.

### Prøyssisk embedsmann, diplomat, professor
I 1806 gikk han i prøyssisk statstjeneste, og begynte i 1810 å holde forelesninger i historie ved den nystiftede Universitetet i Berlin. Fra 1816 til 1823 var han prøyssisk ambassadør ved pavestolen, og fra 1825 professor i Bonn.

Niebuhr regnes som en av grunnleggerne av den filologisk-kritiske historievitenskapen, som han utviklet med henblikk på den eldre romerske historien, ved å analysere Titus Livius' verk. Selv om han ikke alltid hadde rett i slutningene sine, var det metodiske arbeidet banebrytende.

Det klassiske Roma framfor antikkens Hellas fanget beundringen til tyske tenkere og intellektuelle. Ved 1810 inspirerte Niebuhr tysk nasjonalisme hos sine studenter ved Universitetet i Berlin ved sine analyser av romersk økonomi og regjering. Historikere har generelt vurdert Niebuhr som en leder innenfor romantikken og et symbol på tysk nasjonalistisk åndsmenneske som framsto etter nederlaget ved Jena. Men han hadde også dype røtter i opplysningstidens klassiske røtter i sine intellektuelle forutsetninger, hans anvendelse av filologiske analyser og hans vektlegging av både generelle og særskilte fenomener i historien.

## Referanser


## Litteratur
* Bunsen, Christian Charles Josias (1852): ''The life and letters of Barthold George Niebuhr''
* Lewis, George Cornewall (1855): *Essay on the Credibility of the Early Roman history*.
* Reill, Peter Hanns (Februar 1980): «Barthold Georg Niebuhr and the Enlightenment Tradition» i: *German Studies Review* **3** (1), s. 9–26
Johann Peter Eckermann

**Johann Peter Eckermann** (født 21. september 1792 i Winsen, død 3. desember 1854 i Weimar) var en tysk dikter. Han er mest kjent som Goethes fortrolige venn og som nedskriver av *Gespräche mit Goethe* («Samtaler med Goethe»).

## Liv
Eckermann var født inn i en fattig familie, og vokste opp i en liten by utenfor Hamburg. Han fikk en uregelmessig skolegang, men gjorde seg i den grad bemerket, at han ble ansatt som amtsskriver i hjembyen. Etter å ha vært soldat under den tyske frihetskrigen (1813–1814), dro han til Hannover for å bli kunstmaler. På grunn av sykdom og pengenød måtte han snart ta arbeid i statsadministrasjonen. For å skaffe seg en utdannelse var han samtidig elev ved gymnaset i Hannover, og leste seg opp på moderne tysk litteratur. Etter gymnaset begynte han å studere rettsvitenskap og filologi ved universitetet i Göttingen, men måtte slutte på grunn av pengemangel. Han slo seg ned i Empelde ved Hannover, og begynte å skrive poesi. Etter å ha skrevet *Beyträge zur Poesie mit besonderer Hinweisung auf Goethe* sendte han manuskriptet til Goethe i Weimar.

Etter at Goethe hadde omtalt boken positivt, dro han selv for å besøke ham i Weimar i 1823. Goethe sørget for at diktverket hans ble utgitt, og skaffet ham arbeid og inntekter hos seg selv og hos arveprins Carl Alexander. Han ble Goethes fortrolige, og tilbragte resten av livet i Weimar. Sammen med professor Riemer ble han i Goethes testamente utnevnt til redaktør av Goethes etterlatte papirer. Etter Goethes død utga han i 1836 *Gespräche mit Goethe in den letzten Jahren seines Lebens*, men levde selv fattig og ensom i Weimar til sin død i 1854.

## Verk
Eckermann er mindre kjent for sine egne dikt enn for nedskrivningen av *Gespräche mit Goethe in den letzten Jahren seines Lebens* («Samtaler med Goethe i de siste årene av hans liv»).

## Referanser
Liang Hongyu

**Liang Hongyu** (hanzi: 梁红玉, pinyin: *Liáng Hóngyù*; født 1102 i Suzhou i Kina, død 1135) var en kinesisk general fra det sene Nordlige Sòng- og det tidlige Sørlige Song-dynastiet som ble berømt under krigene mot det jursjenske Jin-dynastiet. Hun var kona til den berømte generalen Han Shizhong.

Hennes far var en offiser ved grensen, hvor Sòng-Kina stadig ble truet av jursjenene, og han lærte henne kampkunst og unnlot å binde føttene hennes.

På et tidspunkt ble hun tvunget til å prostituere seg. Siden møtte hun Han Shizhong på en bankett, hvor hun spurte ham hvorfor han ikke var fornøyd med en seier over fienden, og han svarte da at han kun bekymret seg for fremtiden. Hán var da en vanlig soldat, og giftet seg med Liáng da han ble general.

Da jursjenene enda en gang invaderte Sòng og angrep Hangzhou var hennes manns soldater tallmessig underlegne da slaget ved Huangtiandang begynte. Hán lot som han trakk sine soldater tilbake til et tempel i fjellene, mens Liáng planla å dirigere soldatene sine ved hjelp av trommer. Da den jursjenske kommandanten forfulgte Hán opp i fjellene, ble han avskåret fra sin hovedstyrke. Kinesiske "tigerskip" – en oppfinnelse som opprinnelig kom fra Midtøsten – kunne bruke flammekastere mot fienden, og mange jursjenske skip ble ødelagt mens Liáng brukte trommene til å dirigere sine soldater. Den jursjenske hæren ble holdt fanget i mer enn én måned, før en forræder blant kineserne fortalte dem om en svakhet i den kinesiske omringingen, slik at de kunne unnslippe, men med store tap.

Liáng og hennes mann meldte seg som frivillige for å gjenoppbygge Chuzhou og ta over ansvaret for forsvaret av byen. Sammen med sine soldater jobbet de med å gjenoppbygge hus og å så åkrene, men etter et halvt år døde hun av overarbeid.

Hun ble gravlagt ved foten av Linyan-fjellet i sin hjemby Suzhou, mens hennes familie fikk sølv og dyre klær fra keiser Gaozong av Song.

Poeter skrev dikt til hennes ære, noe som bidro til at hun ble berømt, og hun har blitt en av de best kjente kvinnelige offiserer i Kinas historie.

## Referanser
Aleksander Brückner

**Aleksander Brückner** (født 29. januar 1856 i Brzeżany i Galizia, død 24. mai 1939 i Berlin) var en polsk slavist.

Brückner var født i Galizia, som på den tiden var en del av Østerrike-Ungarn. Han studerte først i Lemberg (Lviv), og senere i Wien under Franz Miklosich og i Berlin under Vatroslav Jagić. I 1876 tok han doktorgraden ved universitetet i Wien, og i 1878 habilitasjonen med en avhandling om slaviske bosetninger omkring Magdeburg (*Die slawischen Aussiedlungen in der Altmark und im Magdeburgischen*). Han var først privatdosent i Lemberg, før han ble dosent i slaviske språk i Berlin i 1881. Fra 1892 var han ordentlig professor. Han ble i denne stillingen til 1924, men fortsatte sitt vitenskapelige arbeid i Berlin også senere.

Brückner skrev om slavisk språkhistorie, litteratur, folklore og mytologi. Blant de viktigste arbeidene hans er en polsk språkhistorie, flere polske litteraturhistorie, en russisk litteraturhistorie og en polsk etymologisk ordbok. Han skrev også en polsk kulturhistorie i fire bind.

## Referanser
Child’s Play 2

***Child's Play 2*** (*Child's Play 2: Chucky's back*) er en amerikansk slasher/skrekkfilm fra 1990, og er oppfølgeren til Slasher-filmen *[[Child's Play]]*, skrevet av Don Mancini og regissert av John Lafia (en av de opprinnelige filmens forfattere). Det ble utgitt den 9. november 1990 i USA. 

## Handling
Dette er oppfølgeren til Child's Play der en seriemorder med hjelp av voodoo krefter setter sin sjel inn i en dukke og på leting etter en ny menneskekropp terroriserer den lille gutten Andy familie. I denne oppfølgeren reassembled Chucky etter å ha blitt brent i den opprinnelige filmen bare for å igjen falle bak Andy som er den eneste som kan forandre kroppen til Chucky, vil dette bli når Andy var den første som lærte av dummy sanne identitet. Andy har nå blitt adoptee har en hard tid å bli trodd av sin nye familie som ikke kan forstå at en dukke kan være i live, men de snart blir klar over at.

## Om filmen

Filmen ble regissert av John Lafia og er 84 minutter lang. Dette er den andre i en serie som begynte på dukken Chucky og hans forsøk på å gjenvinne en menneskekropp. Denne filmen har gjort en sjanger skifte fra å være en ren Skrekkfilm å legge til flere komiske elementer.

**Sitatlinje:**Sorry Jack… Chucky's back! 

## Mottakelse
Filmen var vellykket for en Skrekkfilm, åpningshelgen i USA tjente anslagsvis $ 10.718.520. Filmen spilte inn en anslått $ 28.501.605 i USA og ble # 1 på billettkontoret.

## Film rettigheter
MGM / United Artists fra den opprinnelige *[[Child's Play]]* i 1988, ble rettighetene til en oppfølger kjøpt i 1990 av Universal Studios.

## Annet
Norsk-amerikansk Adam Ryen og sønn av TV-produsenten Tore Ryen. Spiller gutten Rick Spires.
 
## Rollelista
* Alex Vincent som Andy Barclay
* Jenny Agutter som Joanne Simpson
* Gerrit Graham som Phil Simpson
* Christine Elise som Kyle
* Grace Zabriskie som Grace Poole
* Peter Haskell som Mr. Sullivan
* Beth Grant som Miss Kettlewell
* Greg Germann som Mattson
* Brad Dourif som Chucky (Stemme)
* Adam Ryen som Rick Spires

## Referanser


## Eksterne lenker
*
Kvebergsøya Gard

**Kvebergsøya Gard** er en fjellgård i Folldal kommune, Hedmark. 

Gården, som har røtter tilbake til 1600-tallet, og bygningene ligger gruppert rundt to tun. Våningshuset er et to etasjers tømmerlaft med ubehandlede eller malte tømmervegger og gjeste- og fellesrom innredet i gammel fjellgårdstil.

Kvebergsøya Gard drives etter tradisjonelle metoder og fungerer som et levende museum med spesiell vekt på aktiv hestebruk. 

Stedet tar i mot overnattingsgjester og serverer tradisjonsmat.

Gården ligger nær Grimsmoen naturreservat.

## Utmerkelser og oppmerksomhet
* Kvebergsøya Gard er tildelt Olavsrosa
* Kvebergsøya Gard og eierne ble presentert i NRK-programmet *[[Der ingen skulle tru at nokon kunne bu]]* (2004-sesongen).

## Referanser


## Eksterne lenker
* 
* Kvergergsøya Gards hjemmeside
* Kvebergsøya Gard  presentert på olavsrosa.no
* Episoden om Kvebergsøya Gard i tv-programmet *[[Der ingen skulle tru at nokon kunne bu]]* på nrk.no
Kelly Lynch

**Kelly Lynch** (født 31. januar 1959 i Golden Valley, Minnesota USA) er en amerikansk skuespiller. Lynch har vært gift med produsent og skribent Mitch Glazer siden 1992 og har en datter, Shane, født 1985, fra et tidligere forhold

Kelly Lynch er mest kjent for rollen som Dr. Elizabeth Clay i Road House fra 1989 med Patrick Swayze som hovedrollen, og filmen The Jacket.

## Filmografi
* *[[Portfolio (film)|Portfolio]]* (1983)     – Model
* *[[Osa (film)|Osa]]* (1985)     – Osa 
* *[[Bright Lights, Big City (film)|Bright Lights, Big City]]* (1988)     – Elaine 
* *[[Cocktail (1988 film)|Cocktail]]* (1988)     – Kerry Coughlin 
* *[[Warm Summer Rain]]* (1989)     – Kate 
* *[[Road House (1989)|Road House]]* (1989)     – Dr. Elizabeth Clay 
* *[[Drugstore Cowboy]]* (1989)     – Dianne 
* *[[Desperate Hours]]* (1990)     – Nancy Breyers
* *[[Curly Sue]]* (1991)     – Grey Ellison 
* *[[For Better and for Worse]]* (1993) (TV)     – Catherine Vernet
* *[[Three of Hearts (film)|Three of Hearts]]* (1993)     – Connie 
* *[[The Beans of Egypt, Maine]]* (1994)     – Roberta Bean
* *[[Imaginary Crimes]]* (1994)     – Valery Weiler 
* *[[Virtuosity]]* (1995)     – Dr. Madison Carter 
* *[[White Man's Burden (film)|White Man's Burden]]* (1995)     – Marsha Pinnock
* *[[Heaven's Prisoners]]* (1996)     – Annie Robicheaux 
* *[[Persons Unknown (1996 film)|Persons Unknown]]* (1996)     – Amanda 
* *[[Mr. Magoo (film)|Mr. Magoo]]* (1997)     – Luanne LeSeur/Prunella Pegula 
* *[[Cold Around the Heart]]* (1997)     – Jude Law 
* *[[Homegrown (film)|Homegrown]]* (1998)     – Lucy 
* *[[Brotherhood of Murder]]* (1999) (TV)     – Susan Martinez 
* *[[Charlie's Angels (film)|Charlie's Angels]]* (2000)     – Vivian Wood
* *[[Joe Somebody]]* (2001)     – Callie Scheffer 
* *[[The Slaughter Rule]]* (2002)     – Evangeline Chutney 
* *[[Homeless to Harvard: The Liz Murray Story]]* (2003) (TV)     – Jean Murray 
* *[[Dallas 362]]* (2003)     – Mary
* *[[At Last]]* (2004) – Sara Wood
* *[[Cyber Seduction: His Secret Life]]* (2005)     – Diane Peterson
* *[[The Jacket]]* (2005)     – Jean Price 
* *[[The L Word]]* (2005)(2009)    – Ivan
* *[[Welcome to California]]* (2005)     – Susanna Smith 
* *[[The Visitation (film)|The Visitation]]* (2006)     – Morgan Elliot 
* *[[Normal Adolescent Behavior]]* (2007)     – Helen
* *[[90210 (TV series)|90210]]* (2009-present)  (TV)  – Laurel Cooper
* *[[Kaboom (film)|Kaboom]]* (2010) – Smith's mother
* *[[Passion Play (film)|Passion Play]]* (2011) – Harriet

## Referanser


## Eksterne lenker
*
Leszek Moszyński

**Leszek Moszyński** (født 19. februar 1928 i Lublin, død 2006) var en polsk slavist og språkforsker.

Moszyński studerte polsk filologi ved universitetet i Poznań og tok magistergraden i 1952. I 1959 tok han doktorgraden med en avhandling om deklinasjon i polsk, russisk og polabisk. To år senere fikk han habilitasjonen. Han ble professor i 1972, og var i mange år leder for det slaviske instituttet ved universitetet i Gdańsk.

## Bibliografi
* 1954: *Geografia niektórych zapożyczeń niemieckich w staropolszczyźnie*.
* 1960: *Wyrównania deklinacyjne w związku z mazurzeniem polskim, ruskim, połabskim*
* 1961: *Ze studiów nad rękopisem Kodeksu Zografskiego*.
* 1975: *Język Kodeksu Zografskiego*.
* 1984: *Wstęp do filologii słowiańskiej*
* 1990: *Cerkiewnosłowiańskie tytuły ewangelijne*.
* 1992: *Die vorchristliche Religion der Slaven im Lichte der slavischen Sprachwissenschaft*.

## Referanser
Kazimierz Moszyński

**Kazimierz Teofil Franciszek Moszyński** (født 5. mars 1887 i Warszawa, død 30. mars 1959 i Kraków) var en polsk etnograf, etnolog og slavist.

Moszyński studerte biologi i Sveits fra 1906 til 1909. Etter farens død vendte han tilbake til Polen, hvor han i 1910 trådte inn i kunstakademiet i Kraków, for å lære tegning under Józef Mehoffer. Under innflytelse av «Det unge Polen», men særlig påvirket av Stanisław Wyspiański, planla han å skrive et historisk drama om de hedenske slavernes kamp mot kristendommen. Under innsamlingen av materialer til dette arbeidet fikk han interesse for bondekultur. På denne tiden oppsto også idéen om at opplysninger om den dunkle oldtiden kunne finnes ved utforskning av folkekulturen. For å skaffe midler til å samle etnografiske materialer på landet, arbeidet han i årene fra 1912 til 1917 som huslærer, idet han forberedte landsungdom til gymnaseksamen. Samtidig foretok han lokale etnografiske undersøkelser og drev selvstudier. Han leste bøker om etnologi, sosiologi, filosofi, språkvitenskap og arkeologi. Takket være Józef Mianowskis fond kunne han også begynne å utføre de første systematiske etnografiske undersøkelsene i det østlige Polesie, men ble tvunget til å avbryte dem seks uker etter utbruddet av første verdenskrig.

I 1918 dro han til Warszawa, hvor han til å begynne med arbeidet som lærer, før han i 1919 ble sekretær ved den statlige landbrukshøyskolen (*Szkoła Główna Gospodarstwa Wiejskogo*). I 1920, under den polsk-sovjetiske krigen, gikk han inn i hæren som frivillig, og ble dekorert for heltemot. I 1924 ble han leder for avdelingen for slavisk etnologi i det arkeologiske instituttet i Vitenskapsakademiet i Warszawa. Nå fikk han muligheten til helt å ofre seg for vitenskapen. Takket være de utstrakte vitenskapelige arbeidene, og med støtte fra Kazimierz Nitsch og Jan Rozwadowski, fikk han i 1926 en stilling som vikarierende professor ved instituttet for slavistikk ved universitetet i Kraków. I 1930 ble han utnevnt til ekstraordinær professor, og i 1934 til ordinær. Fra 1935 til 1945 bodde han i Vilnius, hvor han i 1940 overtok lærestolen i etnologi og etnografi ved universitetet i Vilnius. I mai 1945 vendte han tilbake til Kraków, hvor han til sin død var professor i slavisk etnografi.

Fra 1929 var han redaktør for tidsskriftet *[[Lud Słowański]]*.

## Referanser
Posegrøt

**Posegrøt** (dansk: **posegrød**) er en gammel dansk matrett som stammer fra hollenderne på Amager ved København i begynnelsen av 1500-tallet. 

Retten består av en grøt med gryn, urter og rosiner som blir kokt i en pose sammen med en skinke. Alle grøtens ingredienser legges på et stort stykke lerret eller linned, som blir knyttet sammen til en pose for å bli senket ned i en stor gryte sammen med skinken. Når skinke og grøt er kokt ferdige, rystes posens innhold over i et fat og røres sammen med litt av suppen. Grøten spises varm med puddersukker og skinken serveres i tynne skiver på tykke skiver brød.    

Posegrøt har vært en hverdagsrett for hollenderne. Innholdet i posen har dog variert fra familie til familie, alt etter hvilke ingredienser man hadde i huset. 

## Referanser
Paul Hanlon

**Paul Thomas Hanlon** (født 20. januar 1990) er en skotsk fotballspiller som spiller for Hibernian FC.

## Klubbkarriere
Hanlon spilte for den velkjente ungdomsklubben i Edinburgh, Hutchison Vale på ungdomslagsnivå, sammen med bl.a. den fremtidige Hibs-lagkameraten Danny Galbraith. Hanlon var angripende midtbanespiller og scoret mange mål i aldersbestemt fotball, men ble omskolert til forsvarsspiller etter at han signerte for Hibs. Han spilte sin første seniorkamp for Hibs den 12. januar 2008, mot Inverness Caledonian Thistle i den skotske FA-cupen, på grunn av skader for spillerne David Murphy og Lewis Stevenson. Hanlon spilte jevnlig for Hibs i løpet av de neste seks månedene, og han skrev deretter under på en femårskontrakt med klubben.

I løpet av 2008–2009-sesongen ble Hanlon likevel erstattet av Ian Murray som fast venstreback i Hibs. Hanlon ble utlånt til St. Johnstone i desember 2008, først for bare én måned. St. Johnstone ønsket å forlenge låneavtalen, men Hibs ville ikke tillate det. Hanlon gikk rett inn på Hibernians førstelag etter at han kom tilbake fra St. Johnstone, men ble satt på benken igjen ikke lenge etter av Mixu Paatelainen, på grunn av en forsvarsfeil som Hanlon gjorde i en kamp mot Kilmarnock.

Hanlon spilte ved ujevne mellomrom i løpet av 2009–2010-sesongen, og han deltok bare når en av de faste forsvarsspillerne var utilgjengelige på grunn av skade eller suspensjon. En slik periode var da Sol Bamba deltok med landslaget til Elfenbenskysten i Afrikamesterskapet i fotball 2010, og manager John Hughes beskrev avgjørelsen om å sette Bamba inn på førstelaget igjen på Hanlons bekostning som et av de tøffeste valgene han noen sinne hadde gjort i denne jobben. På slutten av sesongen sa Hughes at Hanlon var en "stor" fotballspiller, men at han trengte å bli tøffere og vise mer lidenskap i spillet.

Hughes hyllet Hanlon igjen før åpningen av 2010&ndash;2011-sesongen, og han sa at han hadde en "stor fremtid" innenfor fotballen og at han hadde et potensial til å spille i Premier League. Etter at Chris Hogg forlot Hibernian, ble Hanlon kaptein for laget noen ganger.  Hanlon skrev under på en ny kontrakt med klubben i mai 2011.

## Landslagskarriere
Hanlon var kaptein for det skotske U19-landslaget, og fikk sin debut på det skotske U21-landslaget i en 1–0- seier mot Albania i mars 2009. Hanlon var fast på laget som midtstopper under kvalifiseringen for EM for U21-lag i 2011, som endte i sluttkvalifiseringstap for Island.

Hanlon var deretter kaptein for et uerfarent U21-landslag i november 2010 da landslagssjef Billy Stark gjorde forberedelser foran kvalifiseringsspillet for EM i 2013. Han scoret det andre målet i en 3&ndash;1-seier for Skottland i en vennskapskamp mot Nord-Irland U21.

## Referanser


## Eksterne lenker
*
Slaget om Timor

**Slaget om Timor** foregikk på Portugisisk Timor og Nederlandsk Timor under andre verdenskrig. Japanske styrker invaderte øya 20. februar 1942 og sto i mot en underbemannet og dårlig utstyrt alliert styrke, kjent som Sparrow Force, som hovedsakelig besto av styrker fra Australia og Nederlandsk Øst-India. Etter en kort men bitter motstand overgav den allierte hovedstyrken seg til japanerne tre dager etter invasjonen. Flere hundre australske kommandosoldater fortsatte kampen som geriljakrigere, de ble etterforsynt av allierte skip og fly med base i Darwin, ca. 650&nbsp;km sørøst for Timor. Under geriljakampene led japanerne store tap, men klarte til slutt å slå ned geriljamotstanden.

Krigføringen varte til 10. februar 1943, da de siste australske troppene ble evakuert. De hadde lykkes å oppholde en hel japansk divisjon på Timor i mer enn seks måneder. Dette hadde forhindret japanerne i å bruke divisjonen ved andre frontavsnitt. På tross av at Portugal ikke var med i krigen var mange østtimoresiske sivile og portugisiske kolonister aktive i den allierte motstandskampen. Noen av de sivile fortsatte motstandskampen etter at de allierte styrkene hadde blitt evakuert.

Titusenvis av sivile døde under den japanske okkupasjonen.
Bolstadtunnelen

Det finnes flere tunneler med navn Bolstadtunnelen i Norge:

*Bolstadtunnelen (E18) (179 m) – Sande i Vestfold
*Bolstadtunnelen (E16) (387 m)  – Voss i Vestland
*Bolstadtunnelen (jernbanetunnel) (110 m) – Voss i Vestland
Bolstadtunnelen (E16)

: *Denne artikkelen er om Bolstadtunnelen i Hordaland. For informasjon om Bolstadtunnelen i Vestfold, se [[Bolstadtunnelen (E18)]].*

**Bolstadtunnelen** er en 387 meter lang veitunnel på  i Voss kommune i Vestland. Tunnelen åpnet i 1991.

I august 2019 gikk det jord- og steinras på begge sider av Bolstadtunnelen slik at 16 kjøretøy ble sperret inne i nær 12 timer mens veien var stengt. I alt 19 personer ble innestengt mellom de to rasene inne i tunnelen. Omkjøringsmuligheten på fylkesvei 314 (nå fv5400) gjennom Bergsdalen ble også stengt av ras.

## Se også
*Veitunneler i Norge
*Undersjøiske veitunneler i Norge

## Referanser
Brændende kærlighed

**Brændende kærlighed** (brennende kjærlighet) er en dansk rett som gjerne serveres på valentinsdagen. 

Den består av potetmos, smør og melk eller fløte. En grop blir anrettet i potetmosen som fylles opp med baconterninger som er blitt stekt sammen med noen skiver løk. Det hele drysses over med finhakket persille eller purre og kan eventuelt garneres med syltede rødbeter.  

## Referanser
Peter Hill-Norton

**Peter Hill-Norton** (født 8. februar 1915, død 16. mai 2004) var en britisk marineoffiser.

Hill-Norton var sønn av en pilot i det britiske Royal Flying Corps, og nedstammet fra en lang rekke marineoffiserer på morssiden. Han ble innrullert som kadett ved marineakademiet i Dartmouth i 1929, da han var fjorten år gammel. Siden tjenestegjorde han under den andre verdenskrig som offiser på de britiske konvoiene som seilte gjennom Arktis. Hill-Norton steg raskt i gradene, og ble forfremmet til kaptein i 1952. Han ble også utnevnt til medlem av den britiske adelen og ble gitt tittelen baron.

I 1950-årene tjente Hill-Norton som britenes marineutsending til Argentina, Uruguay og Portugal mellom 1953 og 1955, før han ble tildelt kommandoen på HMS «Decoy» under Suezkrisen i 1956. Han fikk kommandoen over hangarskipet HMS «Ark Royal» i 1959, før han ble forfremmet til kontreadmiral i 1962. I 1974 ble han utnevnt til leder for NATOs militærkomité, en stilling han hadde frem til han pensjonerte seg fra den britiske marinen i 1977.

## Referanser


## Eksterne lenker
* 
* 
*
Krukkeerter

**Krukkeerter** (dansk: **krukkeærter**) er en gammel rett fra hollendertiden på Amager ved København.

I 1521 innivterte kong Christian II hollendere til å bosette seg på øya Amager. Hollenderne brakte med egne skikker og matretter. En av disse var altså krukkerter, som besto av hele, gule erter kokt og most sammen til en puré, som ble overdrysset med tørr honningkake.

Krukkeerter og posegrøt var retter som ble spist rett etter hverandre, gjerne med skinke. I hollendertiden ble derfor krukkeertene kokt i vannbad i form av en krukke samtidig med posegrøten og skinken, derav navnet.

## Referanser
Breaking Away (film)

***Breaking Away*** er en amerikansk dramakomedie og ungdomsfilm fra 1979 regissert og produsert av Peter Yates. Hovedrollene spilles av Dennis Christopher, Dennis Quaid, Daniel Stern, Jackie Earle Haley, Barbara Barrie og Paul Dooley.

*Breaking Away* vant Oscar for beste manus, Golden Globe for beste film (komedie/musikal) og BAFTA for beste nykommer på film (Dennis Christopher). Den ble også tildelt en WGA Award av Writers Guild of America. Det kan ellers nevnes av den ble nominert i ytterligere fire Oscar-kategorier, blant annet beste film.

Filmen dannet utgangspunkt for en kortlivet TV-serie med samme tittel som gikk på amerikansk TV fra 1980 til 1981.

## Handling
Amerikansk oppvekstfilm om forholdet mellom vellykkede college ungdom og skoletapere. Filmen kulminere i et 200 runders sykkelrace, prestisjekamp mellom samfunnets "tapere" og "vinnere". Filmens hovedinnhold kan beskrives som en kamp mellom arbeiderklasse og overklasse, mellom fattig og rik, mellom pen og alminnelig og mellom mislykket og vellykket.

En vesentlig del handler om Dave. Han er arbeidsløs og racersyklist, og en sterk beundrer av alt italiensk – og i særdeleshet italienske proffsyklister. Denne interessen går hans svært amerikanske far på nervene. Når han får sjansen til å møte dem i en konkurranse viser det seg imidlertid at de er noen råtasser som bruke alle knep for å vinne. Dave blir desillusjonert og den italienske epoken i hans liv forsvinner.

## Om filmen
;Anmelderne
Filmen ble meget godt mottatt av anmlederne og har fått så mye som 94% på Rotten Tomatoes. Den amerikanske filmkritikeren Roger Ebert gav den toppkarakter og skrev: «Breaking Away is a wonderfully sunny, funny, goofy, intelligent movie that makes you feel about as good as any movie in a long time».

Aftenpostens anmelder gav den forholdsvis god omtale og skrev blant annet: «Man kan iallfall glede seg over troverdige unge skuespillere og regissørens talentfulle ilagte latter og vemod».

;Popularitet
Den innbrakte over $16 millioner på amerikanske kinoer.

;Norge
Den ble satt opp på norske kinoer vinteren 1980 og ble sendt som Mandagsfilm i 1985 under tittelen *Førstemann ut*.

## Rollebesetning

## Referanser


## Eksterne lenker
*
Boller i karry

**Boller i karry** er en dansk rett som serveres med ris og består av kokte kjøttboller i en tykk saus laget på vannet fra de kokte kjøttbollene, karry, løk, eple og ev. andre ingredienser. Retten som stammer fra omkring 1935 og dermed en ganske gammel oppskrift, er fremdeles en populær spise hos danskene.  

## Referanser


## Eksterne lenker
* Den store danske
* danskeslagterier.dk
Hindbærsnitte

**Hindbærsnitte** (bringebærsnitte) er en dansk kake bestående av to plater mørdeig på ca. 3-5 millimeter lagt sammen om et tynt lag bringebærmarmelade. Den toppes med et lag hvit glasur og overdrysses med mangefarvet dryss. Den enkle, men tradisjonelle kaken har fått en renessanse i Danmark.

## Referanser


## Eksterne lenker
* 
* Hjemmeside for hindbærsnitten
Zhang Ziping

**Zhang Ziping** (tradisjonell kinesisk: 張資平, forenklet kinesisk: 张资平, pinyin: *Zhāng Zīpíng*, jyutping: *Cheung1 Ji1 Peng4*, født 1893 i Meixian i provinsen Guangdong i Kina, død 2. desember 1959 i Anhui) var en kinesisk forfatter.

Han studerte i Japan og tok lisensiatsgrad i geologi. Men han endte opp som forfatter, og grunnla sammen med blant andre Yu Dafu og Tian Han det litterære  *Skapelsesselskapet* (Chuangzao she, 創造社) som virket for å fremme litteratur på kinesisk talespråk. 

Under den andre sino-japanske krig arbeidet han for den projapanske kollaboratoristiske Wang Jingwei-regjeringen i Departementet for jordbruk og gruvedrift, og redigerte senere et tidsskrift for Det sino-japanske kulturselskap. Etter Japans krigsnederlag ble han arrestert av Kuomintangregjeringen for landsforræderi i 1947. I tidlig 1948 ble han dømt til 15 måneders fengsel, og ble løslatt tidlig 1949.

Under Folkerepublikken Kinas tidlige år underviste Zhang i geologi i Shanghai og fortsette sitt arbeid som oversetter og forfatter. I juni 1955 ble han arrestert for kontrarevolusjonær virksomhet og i september 1958 ble han dømt tilk tyve års fengsel. I 1949 ble han sendt til en arbeidsleir i Anhui, og der døde han.

## Referanser
Point Nepean

**Point Nepean** er et nes på det sørligste punkt av Mornington-halvøya (ved The Rip, inngangen til Port Phillip bukta) i Victoria i Australia. Det ble oppkalt etter den britiske politikeren og koloniadministratoren Sir Evan Nepean. Kysten og de nærliggende sjøområdene er del av Port Phillip Heads Marine National Park mens landområdet er del av Point Nepean National Park. Cheviot Beach ligger innenfor Point Nepean og er stedet der SS Cheviot sank i 1887 og den australske statsministeren Harold Holt forsvant 17. desember 1967.

## Historikk
Det finnes arkeologiske spor etter aboriginsk bosetning ved Point Nepean som går 40000 år tilbake. Det finnes 70 registrerte aboriginske funnsteder innenfor Point Nepean National Park. 

I den første tiden av europeisk bosetning ble det brutt kalk fra kalksteinsklippene ved Point Napean og det finnes to kalkovner fra rundt 1840. Karantenestasjonen ble bygget i 1852 og er den nest eldste intakte karantenestasjonen i Australia. 

Fra 1878 ble det bygget militære festningsverk ved Point Napean kalt Fort Nepean. Kystartilleriet ble lagt ned etter andre verdenskrig, men området ble brukt til militære formål som offisersskole og sanitetsskole frem til 1985.
Chen

**Chen** kan sikte til:

* Chen-dynastiet, et kinesisk dynasti fra 557 til 589
* Chen (etternavn), et vanlig kinesisk slektsnavn
* Chen (stat), en mindre stat i det gamle Kina under Zhou-dynastiet
* *[[Chen (slekt)|Chen]]*, slekt i andefamilien
Shelley Duvall

**Shelley Alexis Duvall** (1949–2024) var en amerikansk forfatter og skuespiller. Hun spilte rollen som Wendy i Stanley Kubricks *[[Ondskapens hotell]]* fra 1980.

## Filmer

## Referanser


## Eksterne lenker
*
Mistral (missil)

**Mistral** er et infrarødt målsøkende luftvernmissil laget av det multinasjonale europeiske selskapet MBDA (tidligere av Matra BAe Dynamics). Det er basert på det franske SATCP (*Sol-Air À Très Courte Portée*). Utviklingen begynte i 1974. Den første versjonen kom i 1988, og den andre i 1997.

Mistral finnes både i bærbar variant (MANPADS) og til bruk fra utskytningsplattformer for kjøretøy, skip og helikoptre (slik som Aérospatiale Gazelle, Denel Rooivalk eller Eurocopter Tiger). 

## Norske forhold
Missilet har vært i bruk for Norge på flere typer fartøy for Sjøforsvaret. SIMBAD (fastmontert modul på skip) og MANPADs har vært brukt på MTB Hauk-klassen. SIMBAD har også vært brukt på minerydderne Oksøy-klassen og Alta-klassen, og MANPADs har vært brukt på kystkorvetter i Skjold-klassen.

I april 2022 ble det kjent at Norge hadde donert Mistral-luftvernsystem til Ukraina.

## Brukere

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 

## Se også
* FIM-92 Stinger
* Starstreak
* 9K38 Igla

## Referanser


## Eksterne lenker
*
Albert King

**Albert King** (født 25. april 1923 i Indianola, Mississippi, USA, død 21. desember 1992) var en amerikansk bluesgitarist og sanger. Han var Stevie Ray Vaughans gudfar. 

King største hits inkluderer blant annet «Crosscut Saw» og «Blues at Sunrise». Han har også spilt med Gary Moore på hans album *[[Still got the blues]]*. I 1983 ble King  valgt inn i Blues Hall of Fame. I 2013 ble han innvotert i Rock and Roll Hall of Fame. 

## Referanser


## Eksterne lenker
* 
* 
*
Štadión Lokomotíva

**Stadion Lokomotiva** (eller Stadion i Čermeľ), er et fotballstadion i Košice, Slovakia med plass til 10 787 tilskuere. Stadionet tilhører klubbene FC Lokomotíva Košice og MFK Košice.
Måndalen Idrettslag

**Måndalen Idrettslag** (stiftet 18. januar 1922) er et idrettslag fra Måndalen i Rauma, Møre og Romsdal, som driver fotball, tennis, klatring, friidrett og skiidrett.

## Fotball
A-laget i fotball spiller 2025-sesongen i 5. divisjon.

### Tabellen 2011

### Tabellen 2012

## Kjente utøvere
*Per Magne Misund, fotball

## Eksterne lenker
* 
* Måndalen Fotball
Nigel Henderson

**Nigel Stuart Henderson** (født 1. august 1909, død 2. august 1993) var en offiser i det britiske Royal Navy som ble utnevnt til formann for NATOs militærkomité.

Henderson ble innrullert ved Royal Navy i 1927, da han var atten år gammel. Henderson tjenestegjorde under den annen verdenskrig på forskjellige britiske krigsskip. Etter den andre verdenskrig ble han utnevnt til Storbritannias marineattaché til Roma og i 1951 hadde Henderson kommandoen over det britiske patruljeskipet HMS Protector. Henderson ble utnevnt til kommanderende offiser ved marinestasjonen Bramcote i 1952 og han var kaptein på krysseren HMS Kenya fra 1955. Henderson ble utnevnt til formann i NATOs militærkomité i 1968 og han pensjonerte seg i 1971. Henderson ble blant annet tildelt utmerkelsene Order of the Bath og Order of the British Empire.

## Referanser
Robert H. Falls

**Robert H. Falls** (1924–2009) var en canadisk offiser. Han var forsvarssjef mellom 1977 og 1980.

Falls vervet seg til Royal Canadian Air Force i 1942 som pilot, og etter den andre verdenskrig var over ble han overført til Royal Canadian Navy. Falls ble utnevnt til formann for NATOs militærkomité i 1980 og han hadde denne posisjonen frem til 1983. Falls ble senere utnevnt til president for det som i dag heter Canadian Council for International Peace and Security. Falls ble tildelt den militære utmerkelsen Order of Military Merit.

## Referanser
Breaking Away

***Breaking Away*** har flere betydninger:

**[[Breaking Away (film)]]*, en amerikansk spillefilm fra 1979.
**[[Breaking Away (album)]]*, et musikkalbum av den norske gruppa Drama, utgitt i 1982.
KNM «Otra» (M351)

:*Må ikke forveksles med den eldre [[KNM «Otra» (1939)]]*

**KNM «Otra»** er den andre minesveiperen av Alta-klassen. Fartøyet ble satt inn i tjeneste i 1996. Skipet er oppkalt etter elven Otra, som er den største elven på Sørlandet.

KNM «Otra» er i likhet med de øvrige fartøyer i Alta-klassen og Oksøy-klassen et såkalt Surface Effect Ship. Det samme prinsippet er brukt i konstruksjonen av Sjøforsvarets Skjold-klasse kystkorvetter. Skroget er formet som et katamaranskrog, men mellom skrogene er der montert fleksible skjørt. Mellom skjørtene blir der pumpet inn luft, som sørger for overtrykk, slik at skipet vil heve seg over sjøen mer enn oppdriften skulle tilsi. Dette fører til lav motstand fra sjøen, og dermed høyere hastighet. Dette medfører at fartøyene i Alta-klassen og Oksøy-klassen er noen av verdens raskeste minerydderfartøyer.

KNM «Otra» er per i dag en del av 1. Minerydderskvadron, stasjonert ved Haakonsvern Orlogsstasjon utenfor Bergen. Primæroppgaven hennes er å rydde sjøminer ved hjelp av sonar og sofistikert sveipeutstyr. Skipet kan både sveipe forankrede kontaktminer og miner som er satt til å gå av på akustikk (støy fra fartøy) og magnetisme (magnetfeltet et fartøy representerer), samtidig som det glassfiberskroget minimerer risikoen for at skipet setter av magnetisk miner.

## Grunnstøting
Kvelden 31. januar 2017 grunnstøtte skipet i fjæresteinene ved inngangen til Skomakerleia ved Saltskår lykt i Sogn. 
Minesveiperen holdt en fart på 18 knop under hendelsen, og grunnstøtingen førte til blåmerker og skrubbsår blant mannskapet, samt et sting i hodet som måtte syes.

Det var under øvelse for kandidater til skipssjefskurset at grunnstøtingen skjedde, og seilte derfor periodevis både med og uten radar, og med og uten GPS. Dette er et krav til navigatørene om bord.

Skipet gikk for egen maskin til Haakonsvern, der det ble lagt i tørrdokk for reparasjon.

En undersøkelseskommisjon er satt ned av Sjøforsvaret for å kartlegge årsaker, rapporten er forventet ferdig til sommeren.

## Referanser


## Eksterne lenker
* 
*
Wolfgang Altenburg

**Wolfgang Altenburg** (1928–2023) var en tysk general.

## Liv og virke
Altenburg ble født i Schneidemühl, Grenzmark Posen-Westpreußen (dagens Piła i Polen) og ble mot slutten av andre verdenskrig skrevet ut som *Marinehelfer* («marinehjelper») i 1944 og tjenestegjorde på Helgoland. Etter å ha blitt løslatt fra britisk krigsfangenskap etter krigen fullførte han hotellfaglig utdannelse og ble frivillig i Bundeswehr i 1956 i artilleriet.

Han fikk opplæring i generalstabsarbeid ved Führungsakademie der Bundeswehr i Hamburg i årene 1962–1964. han ble nestsjef ved den kjernefysiske planleggingen ved SHAPE i 1971. I 1973 vendte han tilbake til Tyskland som oberst, først ved forsvarsdepartementet, og deretter som sjef for en panseravdeling ved Hamburg.

Altenburg tjenestegjorde som generalinspektør for Bundeswehr, fra 1983 til 1986, og ble deretter formann for NATOs militærkomité i Brussel mellom 1986 og 1989. Altenburg gikk av med pensjon i 1989 og han bosatte seg senere i Bremen. Altenburg var gift og far til tre barn.

## Utmerkelser
* Storkorset av Republikken Italias fortjenstorden, 24. april 1986
* Stort fortjenstkors med stjerne av Forbundsrepublikken Tysklands fortjenstorden, 1987
* Storkors av den portugisiske Kristusordenen, 12. april 1989
* Stort fortjenstkors med stjerne og skulderbånd av Forbundsrepublikken Tysklands fortjenstorden, 19. juli 1989
* Offiser og kommandør av Legion of Merit
* Ærespresident i Clausewitz-selskapet, 2008

## Referanser


## Eksterne lenker
*
Richard Vincent

**Richard Vincent**, baron Vincent av Coleshill, (født 23. august 1931, død 8. september 2018) var en britisk feltmarskalk som var forsvarssjef i Storbritannia fra 1991 til 1992 og formann for NATOs militærkomité fra 1993 til 1996.

Vincent ble oberst i 1974, brigader i 1975, generalmajor i 1980, generalløytnant i 1983, general i 1986 og feltmarskalk i 1992.

I 1955 giftet Vincent seg med Jean Patterson. Paret hadde to sønner sammen, den ene av dem døde i ung alder, samt en datter.

Vincent ble tildelt utmerkelsene Order of the Bath, Distinguished Service Order og  Order of the British Empire for sitt militære engasjement for Storbritannia. Han fikk medlemskap i overhuset i 1996 da han ble gjort til life peer som baron Vincent av Coleshill.

## Referanser


## Eksterne lenker
*
Esalen Institute

**Esalen Institute** i Big Sur, California ble etablert i 1962 som et senter for personlig utvikling, med støtte i ulike terapiformer. Senteret ble startet av Dick Price (1930–1985) og Michael Murphy (f 1930), og var toneangivende i utviklingen av new age. 

## Eksterne lenker
* 
*
Fredrik Furuseth Andersen

**Fredrik Furuseth Andersen** (født 3. mars 1988 i Sarpsborg) er en norsk tidligere ishockeyspiller.

Andersen spilte i Fredrikstad-klubben Stjernen Hockey fram til 2012/2013 sesongen. Han har tidligere spilt for sin moderklubb Sparta Sarpsborg.

## Referanser


## Eksterne lenker
*
Christopher Paulsen

**Christopher Reimar Paulsen** (født 14. april 1989 i Sarpsborg) er en norsk ishockeyspiller.
Paulsen spiller i Tønsberg Vikings. Han har tidligere spilt for moderklubben Sparta Sarpsborg, svenske Troja-Ljungby, Stjernen Hockey, U18 og U20 landslaget.

## Referanser


## Eksterne lenker
*
Václav Vondrák

**Václav Vondrák** (født 22. september 1859 i Dub u Vodňan, død 13. august 1925) var en tsjekkisk slavist og professor ved universitetet i Wien og universitetet i Brno.

Vondrák gikk på gymnaset i Prachatice og České Budějovice, før han flyttet til Wien for å studere romansk filologi. Snart vekslet han til slavisk filologi og studerte under Franz Miklosich. Fra 1881 til 1891 var han huslærer, og tok doktorgraden i 1884. Han fikk habilitasjonen i 1894, og ble utnevnt til ekstraordinær professor ved universitetet i Wien i 1903. I 1919 ble han utnevnt til professor ved det nyopprettede Masaryk-universitetet i Brno i den nye staten Tsjekkoslovakia.

## Referanser
Filmpolitiet

***Filmpolitiet*** er et norsk radioprogram om film og populærkultur som har gått på NRK Radio siden 1998. Programmet inneholder i hovedsak informasjon om ukens kinoaktuelle filmer. I tillegg har den stoff om aktuelle TV-serier, videospill og popkultur generelt. Programmet sendes på P3, på fredags formiddagene og varer i to timer. I tillegg har det siden 2010 hatt egen hjemmeside med podkast. Programmet har blitt ledet av Birger Vestmo helt siden starten. 

Programmet hadde sin første sending 11. januar 1998 og er et av kanalens lengstlevende. 

## Medarbeidere
Redaksjonen består av:

*Birger Vestmo
*Marte Hedenstad
*Sigurd Vik

Faste bidragsytere:

*Martin Aas
*Maria Lindberg
*Rune Håkonsen

## Referanser


## Eksterne lenker
* ''Filmpolitiets'' nettside
* ''Filmpolitiets'' sendinger på NRK radio
* ''Filmpolitiet'' på Twitter
Løefjell

**Løefjell** (også skrevet **Lyefjell**) er et fjell på Brokke i Valle kommune i Agder. Det ligger på nordsida av Fardalen og har en høyde på 934 meter over havet.

## Referanser
Grigorij Iljinskij

**Grigorij Andrejevitsj Iljinskij** (Григо́рий Андре́евич Ильи́нский, født  i St. Petersburg, død 14. desember 1937 i Tomsk) var en russisk filolog, historiker og arkeolog.

Iljinskij gikk ut av universitetet i St. Petersburg med gullmedalje i 1898, og underviste der, siden også ved universitetene i Kharkov, Tartu, Saratov, Kazan og Moskva. I 1909 ble han professor, og han tok doktorgraden i 1911 med en avhandling om de bulgarske herskernes diplomer.

I 1934 ble han arrestert i forbindelse med slavist-saken, dømt til ti års leiropphold og sendt til Solovkiøyene. Senere ble fengselsstraffen endret til forvisning. I 1936 ble Iljinskij satt fri og bosatte seg i Tomsk, hvor han forvaltet biblioteket i det lokalhistoriske museet. I 1937 ble han arrestert igjen og skutt. De etterlatte vitenskapelige arbeidene hans er gått tapt.

## Æresbevisninger
Iljinskij ble i 1921 korresponderende medlem av Det russiske vitenskapsakademiet, i 1929 av Det bulgarske vitenskapsakademiet og i 1930 av Det polske vitenskapsakademiet.

## Referanser
Ligue 1 2011–2012

Denne sesongen var den 74. sesongen av Ligue 1. Sesongen startet lørdag 6. august 2011 og ble avsluttet søndag 20. mai 2012. Det var en vinterpause fra 22. desember 2011 til 14. januar 2012. De tre nyopprykkede lagene var Évian, Ajaccio og Dijon.
## Tabell

## Stadioner

## Topscorere

## Kilder
* Resultater  Ligue de Football Professionnel
Jaehoon Ahn

**Jaehoon Ahn** (født 13. mai 1941 i Pyongyang, Nord-Korea, død 1. juni 2011 i USA) var en nordkoreansk-amerikansk journalist.

Ahn flyktet sammen med sin familie fra deres hjem i Pyongyang, hvor hans familie hadde bodd i flere generasjoner, til Sør-Korea i løpet av en natt da Ahn var fem år gammel i håp om å unnslippe kommunismen. I 1960 mottok Ahn en bachelorgrad fra Seoul National University. Ahn pensjonerte seg fra Radio Free Asia i 2007. Ahn arbeidet som undersøkende journalist for Washington Post i USA i mer enn tjuefem år, frem til 1996. Han var også med på opprettelsen av radiostasjonen Radio Free Asia i Korea som ble grunnlagt i 1997. Ahn ansatte også de første journalistene for denne radiostasjonen kort tid etter grunnleggelsen.

Ahn satt også som styremedlem i amerikanske komiteen som kjempet for menneskerettigheter i Nord- Korea. Jaehoon Ahn døde av komplikasjoner fra et blødende sår ved et sykehus i Virginia Beach i den amerikanske delstaten Virginia, den 1. juni 2011, i en alder av 70 år. Ahn etterlot seg sin kone, Soonhoon Lee Ahn, som han hadde vært gift med i 42 år, to døtre, Soomie Lee Ahn og Yoomie Lee Ahn, fire søstre og en bror, samt tre barnebarn. Hans far hadde avgått med døden i juni 1997.

## Referanser
Tom Ivar Hesbråten

**Tom Ivar Ljøstad Hesbråten** (født 21. august 1993 i Kongsvinger) er en norsk ishockeyspiller som for øyeblikket spiller forward for Kongsvinger Knights. han har og så spill for den norske eliteserieklubben Storhamar Dragons og Storhamar 2. Han var i Storhamar Dragons i 2011/12-sesongen.

Tom Ivar er lillebror til ishockeyspiller Lars Erik Hesbråten.

## Referanser


## Eksterne lenker
*
Eric Toogood

**Eric Otto Toogood** (født 23. februar 1952) er en norsk friidrettstrener. Han er trener for løpere innen mellom- og langdistanseløp i Sandnes IL. 

Hans best kjente utøvere er hinderløperen Bjørnar Ustad Kristensen og mellomdistanseløperen Henrik Ingebrigtsen. For hans innsats for disse utøverne ble han i 2010 kåret til *Årets trener* av Friidrettens Trenerforening og Friidrettens venner.

## Referanser
Roy Hesbråten

**Roy Hesbråten** er en norsk tidligere ishockeyspiller og nå trener for Kongsvinger Knights. 
Hesbråten spilte på Kongsvinger på 60-, 70- og 80-tallet.

Hesbråten er far til ishockeyspillerne Lars Erik Hesbråten og Tom Ivar Hesbråten.

## Referanser
Simen Standerholen

**Simen Standerholen** (født 15. oktober 1993) er en norsk fotballspiller som spiller for Fredrikstad. 

## Karriere
Simen Standerholen kom til Fredrikstad FK sitt juniorlag i 2009, og siden utviklet seg stort som fotballspiller. Hans eminente teknikk blir ofte sammenlignet med Ronaldo. Simen tok 19. juni 2011 over drakt nr.19 i FFK, en drakt som Andreas Tegström sist hadde i klubben. Han fikk også debutere da han kom inn med ti minutter igjen å spille mot Odd Grenland samme dag, i en kamp som FFK tapte 0-1. 

Simen ble for alvor kjent da han løp fra egen banehalvdel og scoret mot Stabæk 16. mai 2013. 

I 2012-sesongen var Simen utlånt til Østsiden IL, for å få spilletid.

Etter nedrykket til Adeccoligaen med Fredrikstad FK i 2012 har det blitt vesentlig mer spilletid for kantspilleren i den nest øverste divisjonen i 2013. Med kreativitet og gode dribleferdigheter har han vært et friskt pust på kanten til laget som har slitt stort denne sesongen. 

Simen Standerholden har vært involvert i omtrent samtlige kamper for rødbuksene denne sesongen, og i tillegg scoret ett mål. 

Etter å ha vist seg frem for FFK i 2013-sesongen, ble det klart at flere klubber var interessert i å hente han når kontrakten utløp. FFK svarte med å signere to nye år med den dribleglade gutten.  
 
## Eksterne lenker
* 
* Simen spillerprofil på ffksupporter.net
* Simen sin spillerprofil på fredrikstadfk.no
* Simen sitt intervju etter debutkampen for FFK
* Simen sitt første mål for FFK
* Standerholen signerer to nye år
Hannu Kangas

**Hannu Antero Kangas** (født 26. mai 1968) er en finsk friidrettstrener. Han er trener for spydkasteren Tero Pitkämäki.

Kangas var også trener for Teemu Wirkkala frem til august 2010. Det finske idrettsforbundet kåret Kangas til årets trener i 2004, 2007 og 2010. Kangas var selv spydkaster med personbeste på 72,48 meter med seniorspydet. Han er utdannet lærer.

## Referanser
Idrettslaget Stein

**Idrettslaget Stein** (stiftet 20. oktober 1886) er et idrettslag fra Hammerfest. Idrettslaget er en sammenslåing av to idrettslag, *Hammerfest Turn og Idrettsforening* (stiftet i 1886) og *Fotballklubben Spark* (stiftet i 1919). Den 3. april 1935 ble klubbene slått sammen til *Idrettslaget Stein*. (Det var idrettslegenden Ernst Larsson som foreslo det nye navnet, han tegnet også fotballdraktene og satte farge på dem.) Laget ble et av landsdelens største idrettslag i etterkrigsårene og markerte seg sterkt innenfor en rekke disipliner. I 1991 ble Stein slått sammen med byens andre idrettslag *[[Hammerfest Idrettsforening]]* (stiftet i 1953) til HIF-Stein. *Steinhugger'n* var idrettslagets medlemsblad.

## Eksterne lenker
* Idrettslagets medlemsblad ''Steinhugger'n''
2. divisjon fotball for menn 1993

**[[2. divisjon fotball for menn]] 1993** var det tredje øverste nivået i norsk fotball. Den besto av 72 lag fordelt geografisk på seks avdelinger. Dette var siste sesong avdelingene ble benevnt med bokstaver i stedet for tall.

## Opp- og nedrykk
Ett lag fra hver avdeling rykket opp til 1. divisjon. De tre siste lagene i hver avdeling, totalt 18 lag, rykket ned til 3. divisjon. I tillegg trakk  laget fra avdeling D etter sesongslutt grunnet sammenslåing med  til , slik at det ble 19 ledige plasser til avdelingsvinnerne fra 3. divisjon.

Opprykk: , , , ,  og 

## Avdeling A

## Avdeling B

## Avdeling C

## Avdeling D

## Avdeling E

## Avdeling F

## Eksterne lenker
* Norges Fotballforbund